CELEX: 31959S0005
Language: el
Date: 1959-01-21 00:00:00
Title: ΕΚΑΧ Ανωτάτη Αρχή: Απόφαση αριθ. 5-59 της 21ης Ιανουαρίου 1959 περί της δυνατότητας αναστολής πληρωμής από τις επιχειρήσεις παραγωγής άνθρακα των ποσών που οφείλονται λόγω εισφοράς

Avis juridique important

|

31959S0005

ΕΚΑΧ Ανωτάτη Αρχή: Απόφαση αριθ. 5-59 της 21ης Ιανουαρίου 1959 περί της δυνατότητας αναστολής πληρωμής από τις επιχειρήσεις παραγωγής άνθρακα των ποσών που οφείλονται λόγω εισφοράς  

Επίσημη Εφημερίδα αριθ. 005 της 27/01/1959 σ. 0109 - 0110 Φινλανδική ειδική έκδοση: Κεφάλαιο 1 τόμος 1 σ. 0018  Σουηδική ειδική έκδοση: Κεφάλαιο 1 τόμος 1 σ. 0018  Δανική ειδική έκδοση: Σειρά I Κεφάλαιο 1959-1962 σ. 0005  Αγγλική ειδική έκδοση: Σειρά I Κεφάλαιο 1959-1962 σ. 0005  Ελληνική ειδική έκδοση: Κεφάλαιο 01 τόμος 1 σ. 0017  Ισπανική ειδική έκδοση: Κεφάλαιο 01 τόμος 1 σ. 0012  Πορτογαλική ειδική έκδοση : Κεφάλαιο 01 τόμος 1 σ. 0012 

ΑΠΟΦΑΣΗ αριθ. 5-59 της 21ης Ιανουαρίου 1959 περί της δυνατότητος αναστολής πληρωμής από τις επιχειρήσεις παραγωγής άνθρακος των ποσών που οφείλονται λόγω εισφοράςΗ ΑΝΩΤΑΤΗ ΑΡΧΗ,  Έχοντας υπόψη:  την απόφαση αριθ. 2-52 της 23ης Δεκεμβρίου 1952 περί καθορισμού των όρων επιβολής και εισπράξεως των εισφορών που αναφέρονται στα άρθρα 49 και 50 της συνθήκης (Επίσημη Εφημερίδα της Κοινότητος αριθ. 1 της 30ήςΔεκεμβρίου 1952, σ. 3), όπως τροποποιήθηκε  με την απόφαση αριθ. 30-54 της 25ης Ιουνίου 1954 (Επίσημη Εφημερίδα της Κοινότητος αριθ. 18 της 1ης Αυγούστου 1954, σ. 469), την απόφαση αριθ. 31-55 της 19ης Νοεμβρίου 1955 (Επίσημη Εφημερίδα της Κοινότητος αριθ. 21 της 28ης Νοεμβρίου 1955, σ. 906), και  την απόφαση αριθ. 4-59 της 21ηςΙανουαρίου 1959 (βλ. στο παρόν φύλλο της Επίσημης Εφημερίδας των Ευρωπαϊκών Κοινοτήτων),  Εκτιμώντας:  ότι οι επιχειρήσεις παραγωγής άνθρακος αντιμετωπίζουν επί παρόντος σοβαρές δυσκολίες διαθέσεως, οι οποίες επέφεραν σε πολλές ανθρακοφόρες λεκάνες της Κοινότητος εξαιρετικά σημαντική συσσώρευση αποθεμάτων λιθάνθρακος, οπτάνθρακος εκ λιθάνθρακος και  συσσωμάτων λιθάνθρακος- ότι σύμφωνα με την αρχή,η οποία τίθεται στο άρθρο 4α της αποφάσεως αριθ. 2-52, όπως τροποποιήθηκε από την απόφαση αριθ. 4-59, συντρέχει λόγος να προβλεφθεί η δυνατότητα για τις ενδιαφερόμενες επιχειρήσεις, να τύχουν, ανάλογα με το βάρος σε τόννους των  αποθεματοποιημένων ποσοτήτων, αναστολής πληρωμής των οφειλομένων ποσών λόγω εισφοράς, μέχρι την ανάληψη των αποθεμάτων- ότι λόγω των δυσκολιών διαθέσεως, οι οποίες ήδη διαπιστώθηκαν κατά το έτος 1958, τα προβλεπόμενα μέτρα θα πρέπει να τεθούν σε ισχύ από της 31ηςΔεκεμβρίου 1957 και η αναστολή πληρωμής της εισφοράς πρέπει κατά συνέπεια να εφαρμοσθεί στις  αποθεματοποιημένες ποσότητες που υπερβαίνουν τις υφιστάμενες κατά την 31η Δεκεμβρίου 1957- ότι για την εφαρμογή ενός τέτοιου συστήματος, οι επιχειρήσεις πρέπει να υποχρεώνονται να κάνουν δηλώσεις περί του αποθέματος σε τόννους- ότι συνεπώς αν επιχείρηση που έτυχε αναστολής πληρωμής δεν συνεχίζει να παρέχει πληροφορίες περί της εξελίξεως των  αποθεμάτων, πρέπει να θεωρείται, ότι έχει αναλάβει τα αποθέματα σε τόννους,  ΑΠΟΦΑΣΙΖΕΙ:   Άρθρο 1  1. Μέχρι νεωτέρας διαταγής, οι επιχειρήσεις παραγωγής άνθρακος δύνανται, κατόπιν αιτήσεώς τους, να αναστέλλουν την πληρωμή της εισφοράς επί της φορολογητέας αποθεματοποιημένης παραγωγής τους μετά την 31η Δεκεμβρίου 1957, εφόσον το σύνολο των  ποσοτήτων σε αποθέματα υπερβαίνει το απόθεμα που υφίσταται κατά την 31η Δεκεμβρίου 1957. Για τον καθορισμό των ποσοτήτων σε αποθέματα λαμβάνονται υπόψη οι λιθάνθρακες, ο οπτάνθραξ λιθάνθρακος και τα συσσώματα λιθάνθρακος εκτός των schlamms. Ο οπτάνθραξ  λιθάνθρακος μετατρέπεται σε αντίστοιχο λιθάνθρακα κατά τη σχέση 1 : 1,33.  2. Ουδείς τόκος εισπράττεται μέχρι τη λήξη της αναστολής για τα ποσά, των οποίων η πληρωμή ανεστάλη.  3. Αν κατεβλήθησαν ποσά, για τα οποία εχορηγήθη αναστολή πληρωμής, τα ποσά αυτά δύνανται να επιστραφούν κατόπιν αιτήσεως.   Άρθρο 2  Όταν γίνει ανάληψη των ποσοτήτων, που αποθεματοποιήθησαν, το ποσό εισφοράς, το οποίο αντιστοιχεί στις ποσότητες αυτές, οφείλεται στις 25 του επομένου μηνός.   Άρθρο 3  Οι αιτήσεις,που αποβλέπουν στην αναστολή της καταβολής της εισφοράς επί της αποθεματοποιημένης παραγωγής μέχρι της 31ης Ιανουαρίου 1959,πρέπει να φθάσουν το αργότερο την 30ή Απριλίου 1959 στο Γραφείο Εισφορών της Ανωτάτης Αρχής. Οι αιτήσεις  πρέπει να αναφέρουν το βάρος σε τόννους του αποθέματος την 31η Δεκεμβρίου 1957 και την 31η Ιανουαρίου 1959.   Άρθρο 4  1. Οι αιτήσεις, που αποβλέπoυν στην αναστολή της καταβολής της εισφοράς επί της παραγωγής, που αποθεματοποιήθηκε μετά την 31η Ιανουαρίου 1959, πρέπει να φθάσουν την 20ή κάθε μηνός για τον προηγούμενο μήνα και για πρώτη φορά την 20ή Μαρτίου  1959, στο Γραφείο Εισφορών της Ανωτάτης Αρχής. Οι αιτήσεις αυτές οφείλουν να περιλαμβάνουν:  - τις ποσότητες αποθέματος, κατά την τελευταία ημέρα του προηγουμένου μηνός,  - τις ποσότητες αποθέματος, κατά την τελευταία ημέρα του προτελευταίου μηνός.  2. Στην επιχείρηση παρέχεται η άδεια να εκπέσει το ποσό, για το οποίο ζητά την αναστολή πληρωμής, από τα ποσά που οφείλει υπό μορφή εισφορών την 25ητου ιδίου μηνός.   Άρθρο 5  1. Εφόσον η πληρωμή των ποσών, που οφείλονται υπό μορφή εισφορών, τελεί σε αναστολή δυνάμει της αποφάσεως αυτής, η επιχείρηση οφείλει να δηλώνει στις 20 κάθε μηνός στο Γραφείο Εισφορών της Ανωτάτης Αρχής τις ποσότητες αποθέματος κατά την  τελευταία ημέρα του προηγουμένου μηνός.  2. Ελλείψει τέτοιων δηλώσεων, η Ανωτάτη Αρχή δύναται να θεωρήσει ότι υφίσταται ανάληψη των αποθεμάτων κατά την έννοια του ως άνω άρθρου 2.   Άρθρο 6  Οι ψευδείς δηλώσεις συνεπάγονται την εφαρμογή των κυρώσεων, που προβλέπονται στο εδάφιο 3 του άρθρου 47 της συνθήκης.   Άρθρο 7  Η παρούσα απόφαση αρχίζει να ισχύει εντός της Κοινότητος την 1η Φεβρουαρίου 1959.  Η παρούσα απόφαση ελήφθη και εξεδόθη από την Ανωτάτη Αρχή κατά τη διάρκεια της συνεδριάσεώς της της 21ης Ιανουαρίου 1959.  Για την Ανωτάτη Αρχή Ο Πρόεδρος Paul FINET